**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE KLAIPĖDOS „VERDENĖS“ PROGIMNAZIJAI“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti negyvenamąsias patalpas Klaipėdos „Verdenės“ progimnazijai.

**2. Projekto rengimo priežastys ir kuo remiantis parengtas sprendimo projektas.**

2018 m. liepos 4 d. gautas prašymas Nr. SI-135 iš Klaipėdos „Verdenės“ progimnazijos, kuriuo prašoma 2018-2019 m. mokslo metams perduoti patikėjimo teise valdyti dalį Klaipėdos „Žemynos“ gimnazijos valdomų patalpų (plotas – 38,44 kv. m). Klaipėdos „Verdenės“ progimnazija netenkina visų pageidaujančių mokytis pagal pradinio ugdymo programą, todėl šios patalpos bus naudojamos formuojant naujas pirmąsias klases.

**3. Kokių rezultatų laukiama.**

Perdavus turtą savivaldybės biudžetinei įstaigai užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinės įstaigos veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA:

1. 2018-07-04 Klaipėdos „Verdenės“ progimnazijos rašto Nr. SI-135 kopija, 1 lapas;
2. 2018-07-16 Klaipėdos „Žemynos“ gimnazijos rašto Nr. (1.16)V18-142 kopija, 1 lapas.

Skyriaus vedėjas Edvardas Simokaitis